Akademický senát

19.06.2017

**Rozpočet STU – rozpis dotácie UVP\_V3**

Predkladá: **prof. Ing. Robert Redhammer, PhD.**

rektor

Vypracoval: **Ing. D. Faktor, PhD.**

kvestor

Zdôvodnenie: Materiál je predložený na základe uznesenia AS STU zo dňa 13.3.2017 prijatým v súvislosti s rozpisom dotácie na rok 2017.

Návrh uznesenia: Akademický senát STU schvaľuje navrhnutý rozpis dotácie na UVP

V zmysle Zmluvy o poskytnutí NFP na Univerzitný park sa STU zaviazala o. i. zabezpečiť udržateľnosť aktivít UVP. To predpokladá zabezpečiť potrebné prevádzkové prostriedky na personálne, materiálové a energetické potreby uvedených zariadení. Je prioritným záujmom STU aby pracoviská UVP boli maximálne motivované k využívaniu obstaranej infraštruktúry, a tak naplnili ukazovatele, ku ktorým sme sa v projekte zaviazali a vyhli sa potenciálnemu riziku korekcií z možného nenaplnenia merateľných a dopadových ukazovateľov.

Za týmto účelom sa realizuje vyčlenenie časti dotačných prostriedkov a ich rozdelenie na pracoviská UVP v rámci univerzity nad rámec ich bežného financovania. Objemovo ide o čiastku 600tis.€ stanovenej na úrovni energetických úspor so zateplenia, ktoré sa v rámci UVP realizovalo.

Filozofiu podpory pracovísk UVP sme aplikovali aj pri rozdelení účelových prostriedkov z MŠ (na tzv. Rozvojový projekt) vo výške 417.056,-€. Projekt bol zostavený tak, že sa opätovne prihliadalo na pracoviská UVP na STU.

Algoritmus vyčlenenia čiastky 600tis.€ a jej rozpis na jednotlivé súčasti podľa vstupnej ceny prístrojov a zariadení, ktoré sa na jednotlivé súčasti v rámci UVP obstarali bol prvý raz aplikovaný v r. 2016. Tento algoritmus je považovaný za najjednoduchší a najtransparentnejší. Iné algoritmy viedli k nekonzistentným podkladom a následná nutnosť korekcií vyvolávala ďalšie problémy.

V budúcnosti (najskôr v r. 2018) sa budú zohľadňovať „výkonové“ kritériá podobné tým, ktoré sa aplikujú pri rozpise dotácie (publikácie, granty, atď.). K pôvodnému návrhu pre rok 2017 boli vznesené pripomienky týkajúce sa nezahrnutia prístrojového vybavenia pre FA v hodnote 150.000,- €, ktoré nebolo doposiaľ dodané (je zahrnuté vo fázovaní UVP). Taktiež je v návrhu zohľadnené delenie prostriedkov na klaud medzi FEI a FIIT (polovica pre každú fakultu). Predložený návrh reflektuje tieto požiadavky.

Príloha: Rozpis dotácie 600 000,-€ na UVP